השמיניה (סדרת טלוויזיה)

עונה 1

פרקים 1–60 (59 פרקי עלילה + פרק מאחורי הקלעים)
אבנר הלוי הוא מדען מוכשר אשר מכנס שמונה ילדים (בהתחלה שישה, איה וניני הצטרפו גם הם לפרויקט שלא במתוכנן לאחר מות אביהם, עמוס) לפרויקט סודי בשם "השמיניה". בפרויקט, מגלים כי לחבורה יש "למדא", אנרגיה מוחית מיוחדת. אבנר הוא אביהם של אדם - אחד מילדי הפרויקט, ושל רותם - חברתה הטובה ביותר של מאיה כשהייתה בת 10. בעברו, היה אבנר חלק מקבוצת מדענים, כשאיתו מדען בשם רוברטו, ועמוס שהיה חברו הטוב.
בפרק הראשון עמוס מת לכאורה, ימים ספורים אחרי שהוא מכניס את שני ילדיו, מאיה ויונתן, שהיו תאומים בני 10, למכונה שבנה בשם "טורבו טיים", אשר מבגרת את שני הילדים והופכת אותם, בן לילה, לבני 15. מאיה ויונתן מצטרפים לפרויקט "השמיניה" בשמותיהם הבדויים "איה" ו"ניני". הם חוברים לאדם, נטשה, רוני, אבי, מיקה ודורי, שהופכים לחברים טובים שלהם וכך, השמונה הופכים לחבורה. בהמשך מתגלה כי עמוס לא באמת מת, אלא הכניס את עצמו לטורבו טיים בפעולה הפוכה - והצעיר את עצמו, כשהוא נושא את השם הבדוי דדי. דדי הופך למורה להיסטוריה של הפרויקט ונאלץ להסתיר את זהותו מילדיו, ובהמשך הוא נהפך לבן זוגה של דגנית, המחנכת של "השמיניה", ואמא של בן-בן שהיה חברו הטוב ביותר של ניני בתקופה שהיה יונתן בן 10. בהמשך העונה מגיעה לארץ לילי, אמם של איה וניני, ועוברת לגור איתם אחרי 7 שנים בהם לא התראו מאז התגרשה מעמוס ועזבה את הארץ. לילי מתגלה כפושעת העובדת עם רוברטו במטרה לגנוב את האנרגיה הגלומה במוחות ילדי הפרויקט. לקראת סיום העונה לילי נכשלת במשימתה ונשלחת לכלא, ורוברטו נאלץ לברוח מהארץ. במהלך העונה חברי השמיניה גילו על כך שאיה וניני הם למעשה מאיה ויונתן בני ה-10. בפרק הסיום, דדי מחליט להחזיר את איה וניני לגילם וזהותם המקורית. ניני נכנס למכונה וחוזר לגיל 10, בעוד איה מסרבת ובוחרת להישאר בגיל 15 ולהיות בת הזוג של אדם.

עונה 2

פרקים 61–115 (55 פרקי עלילה)
כחצי שנה לאחר אירועי העונה הראשונה, אבנר ודדי עומדים למשפט על הפעלת הפרויקט. לאחר שהפרויקט נסגר, נאלצים שמונת הילדים לחזור לכיתות הרגילות שלהם. יאיר נבחר לראשות הממשלה, ורגע לפני גזר הדין מחליט להעיד במשפט בעד אבנר ודדי, ובכך מציל אותם מעונש מאסר. דדי נאלץ לפרק את מכונת ה"טורבו טיים", ובפעם האחרונה מכניס אליה את בנו ניני ומחזיר אותו לגיל 15. פרויקט השמינייה מופעל מחדש, אך לא כמסגרת בבית הספר. איה מתרחקת מאביה ומתקרבת לאמה לילי, בפגישות בבית הכלא. לילי מציעה לאיה לברוח אתה לחו"ל, ואיה מסכימה - אך במהלך הטיסה שלה המטוס מתרסק ואיה מוכרזת כנעדרת, ומאוחר יותר כמתה. איה נחטפת על ידי כת "סקורפיו", שמשאירה אותה לבד במדבר, ושם איה נאלצת לשרוד לבדה. במהלך היעדרותה של איה, דגנית מוצאת חסרת בית בשם ניצן רומנו. ניצן עוברת לגור בביתם של דגנית ודדי במקום איה, ומצטרפת לשמיניה. לכאורה, הכת "סקורפיו" משתמשת בלמדא של איה כדי לייצר את ה"למדא קלאוד" כדי להעביר את הבשורה שלהם לכלל העולם, אך מאוחר יותר מתגלה כי הזקן (מנהיג הכת) בעצם רצה את הלמדא בשביל לחיות חיי נצח. בסיום העונה איה ניצלת ואיתה חברי השמיניה, חברי הכת נאסרים ומנהיג הכת מצליח להצעיר את גופו ולהעלם מפני המשטרה, אך מת לאחר שעות ספורות כתוצאה מתופעות הלוואי של הטורבו-טיים. מתחילת העונה מקבלת נטשה זרי פרחים, בסופו של דבר מתגלה דניאל שמתחיל עם רוני ונטשה ביחד. לבסוף מגלים שדניאל הוא חלק מהכת "סקורפיו". מתגלה כי גם מולי, ראש לשכתו של יאיר, הוא חבר בכת. רוני ונטשה קושרות את דניאל, אך הוא בורח ולא יודעים מה עלה בגורלו. דגנית מגלה שהיא בהריון מדדי וגילתה לו שיש להם ילד, וזאת לאחר ששלומיק הציע לה נישואים. איה חוזרת לביתה, וניצן עוזבת את הבית ועוברת לגור עם רוני מפני שהחדר שבו גרה חזר לשימושה של איה.

עונה 3

פרקים 116–165 (50 פרקי עלילה)
לאחר אירועי העונה הקודמת, מחליטים חברי השמיניה לא להסתבך שוב בצרות ומתחילים לבלות באופן נורמלי את חופשת הקיץ. אלא שאז מגיעה ממקום בלתי צפוי הזמנה להצטרפות להיות סוכנים חשאיים בסוכנות שנקראת "המועצה", אשר בראשותה עומדת אלכס, אחותה של לילי, אמם של איה וניני. איה לא מוכנה להצטרף כיוון שהיא רוצה לנוח ולהתאושש ממה שעברה, והשמונה האחרים מסכימים להצטרף למועצה. במקביל, דגנית נמצאת בהריון מתקדם עם תאומים. הרופא של דגנית בהריון הוא יוליוס קלדרון, שבו איה לא מפסיקה לחשוד. בהמשך חשדיה של איה מתבררים כמוצדקים, כיוון שלבסוף מתברר כי יוליוס הוא זה שהשתיל את הלמדא אצל חברי השמיניה (מלבד איה, ניני וניצן שאצלם זה גנטי). הוא השתיל בגופה של דגנית וירוס מסוכן, שלולא ניצן שהצילה אותה הוא היה הורג אותה ואת התינוקות. נוסף לכך, יוליוס מתגלה כאביה של ניצן. במהלך העונה מתברר כי אלכס גייסה את השמינייה על מנת שתוכל להשתיל בתוכם גן שנקרא קריפטון, אשר יכול להפוך את המושתל לאדם המושלם (חסין מפני פגיעות, חזק מאוד, בעל חיים ארוכים ועוד), כיוון שרק אנשים עם גלי למדא יכולים לקלוט את הגן הזה. דניאל (שהיה חבר בכיר בכת "סקורפיו") חוזר, ומתברר שהוא משתף פעולה עם יוליוס. הם חוטפים את ניני, ויוליוס עושה לדניאל ניתוח שינוי פנים על מנת שייראה כמו ניני. דניאל מנצל זאת כדי להתחזות לניני במשך תקופה, להשיג את הקוד של הקריפטוגרפיה ולהפליל את רוני וכמה זמן לאחר מכן גם את נטשה ברציחתו של יואל, שוטר וסוכן במועצה. מהבחינה הרומנטית, אדם וניצן ביחד במהלך העונה, עד שאדם מבין כי איה חשובה לו, והם נפרדים ואדם חוזר לאיה. ניצן ודורי חוזרים להיות ביחד. נטשה מתאהבת באחד מסוכני המועצה בשם עומרי והם נהפכים לזוג. רוני וניני נפרדים לאחר שמתברר כי דניאל התחזה לניני בחלק מהעונה, אך חוזרים לבסוף. אבי מתאהב באחת מסוכנות המועצה בשם דפי, אך לבסוף חוזר למיקה. דגנית יולדת זוג תאומים - קודם לכן, נולדת הבת תמר ולאחריה הבן ירון. אלכס מסולקת מהמועצה וחוברת ליוליוס ולדניאל. היא חוטפת את התאומים שזה עתה נולדו, מפני שגם להם יש למדא. איה וניצן לא מסכימות ללכת למערה של יוליוס, ורוצות להשאר עם דגנית ודדי שילידהם נחטפו, אך בהמשך יוצאת לנסות להציל את השמיניה. בינתיים במערה של יוליוס, אלכס באה לתת לדניאל את התאומים, אך כשהיא מבינה שדניאל רוצה לשאוב מהם למדא, היא לוקחת את התאומים ויורה בדניאל שרודף אחריה. השמיניה למעט איה וניצן, נאלצים להגיע למערה של יוליוס, יוליוס אמר להם שהוא הסיבה שיש להם למדא. במערה של יוליוס דניאל משחק עם רוני ונטשה כנקמה על כך ששתיהן זרקו אותו, נטשה מפסידה ולפי דניאל המפסידה צריכה למות, אך עומרי מגיע ונלחם בדניאל שלבסוף פוצע אותו בידו. נטשה חושבת שעומרי מת. ניצן ואיה מגיעות למערה של יוליוס כדי להציל את חבריהן. יוליוס פוגש לראשונה את בתו ניצן שמבקשת ממנו שישחר את החברים שלה, אך הוא מתנגד. כשניצן באה לירות ביוליוס, דניאל יורה בו ושואב גם מאיה למדא. לאחר שדניאל מבין שהוא רוצה את הלמדא רק לעצמו, הוא מסכים לשחרר את התאומים. בשאיבת הלמדא האחרונה שדניאל תיכנן לעשות, יוליוס כביכול מקריב את בתו ניצן ומציע לדניאל להוסיף גם אותה לשאיבת הלמדא, ובכך הלמדא קלאוד תהיה יותר חזקה. דניאל נענה להצעה ומוסיף את ניצן לשאיבה, אך בעצם הם תשעה והקריפטון בנוי לשמונה, ובכך התשיעיה בעצתו של יוליוס משתמשים בלמדא קלאוד והורגים את דניאל. בינתיים במועצה, דדי לא מבין איך התאומים הקטנים ואיה וניני נחטפו. אבנר מחזיר לדדי ולדגנית את התאומים הקטנים. ניצן שואלת את עומרי איך מצא אותם, ועומרי אומר שבזכות השעון שלה. יוליוס אביה של ניצן מת, וניצן נשארה יתומה בלי משפחה. דגנית קוראת לתאומים בשמות - לבתה תמר ולבנה ירון.
בפרק האחרון, המועצה רוצה לשאוב את הלמדא מהשמיניה כדי ליצור צבא של קריפטון בלתי מנוצח. התשיעיה מבינים שהלמדא מסוכנת עבורם ועבור התינוקות, והם מחליטים שעליהם למחוק את הלמדא, אך מחיר הדבר הוא שיחד עם הלמדא ימחקו גם הזיכרונות שלהם אחד מהשני. לאחר התלבטויות רבות הם מסכימים למחיקת הלמדא. במהלך שאיבת הזיכרון הם משחקים בפעם האחרונה כקבוצה את משחק האסוציאציות המפורסם. בבוקר שלאחר המחיקה נראים ניצן ואבי עוברים ברחוב ולא מזהים אחד את השני, בעוד שאבי חוזר לבאר שבע וניצן חוזרת לחיי הרחוב. גם מיקה ודורי נראים עוברים בבית הספר ולא מזהים זה את זאת. בינתיים בבית הספר נטשה פוגשת בחור חדש בזמן שעומרי ודפי מסתכלים עליה מהצד. איה ואדם מסתכלים אחד על השני והמבטים שלהם מצטלבים, בלי לזכור שום דבר מעברם.

עונות 4–5 (השמיניה הדור הבא - סדרת בת/המשך)

פרקים 166–212 (47 פרקי עלילה)
שבע שנים לאחר מחיקת הזיכרון והלמדא, אבנר מגייס את התשיעיה (הם היו רק שישה מאחר שאיה לכאורה בחו"ל, ניצן עובדת עם אבשלום ואדם נרצח). הוא מזכיר להם את עברם ושולח אותם למשימה חדשה, לסכל את תוכניתו של אבשלום להשתלט על מוחם של אנשים ולהשתלט על העולם. בפרק הראשון, כשאבנר מסביר לחברי השמיניה על עברם, הוא אומר שכשמחקו להם את הזיכרון ברגע האחרון החליט להשאיר לאדם בנו את הזיכרון ואת הלמדא. חברי השמיניה לא יכולים לבצע את המשימה לבד ולכן הם זקוקים לשמיניה חדשה. חברי השמיניה הוותיקה ידריכו את חברי השמיניה החדשה וביחד ינסו להשלים את המשימה - להציל את העולם. בעזרת כוחות העל של השמיניה החדשה שמתגלים אט אט, הם פועלים יחד במשימתם. במקביל חברי השמיניה הוותיקה מנסים להכיר את עברם ולחדש את הקשרים שהתפרקו. בסוף העונה החמישית, נטשה ירתה בדורי (שעבד עם אבשלום בעונה החמישית). השמיניה הוותיקה מביאה את השישייה להאנגר, ועובדים עליהם שהם הולכים למחוק להם את הלמדא. כשהגיעו בספירה לאחור לאחת מהתקרה עפו בלונים. השמיניה החדשה הבינה שעבדו עליהם. בסוף הפרק נטשה ואיה יושבות בספסל והדלת של ההאנגר נפתחת, נראה אור בוהק וממנו יוצא מישהו מסתורי. במקביל לעלילה זו, בעונה הרביעית והחמישית נראים תמר וירון, התאומים שנולדו לדדי ולדגנית בסוף העונה השלישית, בתור ילדים גדולים יותר, גרים עם דדי בהעתק של הבית הקודם שלהם ללא דגנית (שמסתבר לאחר מכן שמתה), איה וניני. לתאומים הקטנים יותר סופר על ידי אביהם (שבהתחלה עבד אצל אבשלום) שאיה וניני עברו לצד השני של העולם, ואילו לאיה וניני סופר שאביהם עבר עם התאומים לצד השני של העולם, בעוד שגם דדי, ירון ותמר וגם איה וניני נמצאים בארץ. לאחר כמה זמן מתברר לאיה וניני שאביהם בארץ עם התאומים, ובסוף העונה החמישית כל המשפחה עוברת לגור יחד, בביתם המקורי שתמר וירון לא זכרו מפני שבבית זה הם היו בני שנתיים.

שיר נושא

שיר הנושא של השמיניה "מול כל העולם" נכתב על ידי יוצר הסדרה גיורא חמיצר והולחן על ידי דני רייכנטל. לשיר מספר גרסאות אשר בוצעו על ידי לירון לב (לעונות 1–3) ואור טרגן (לעונות 4–5). בנוסף קיים ביצוע אשר יצא לרגל עונה 2, המשלב את גירסתו של לירון לב יחד עם דנידין ולרגל עונה 4 אשר הופיע בפסטיגל ומבוצע על ידי עדי הימלבלוי ועמית יגור.